《半塘寺》
宋代·叶茵

寺枕彩云桥，残碑纪晋朝。
地平垂塔影，林古镇塘腰。
夜月松千阜，春风柳万条。
景多僧住少，近觉有尘嚣。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。